ai4bharat/Pralekha huggingface dataset:
उपराष्ट्रपती कार्यालय
“अत्यंत अभिमानास्पद क्षण”- अशा शब्दांत उपराष्ट्रपतींनी केले भारतीय खेळाडूंच्या 31 व्या जागतिक विद्यापीठ क्रीडा स्पर्धांमधील आतापर्यंतच्या सर्वोत्तम कामगिरीचे कौतुक
नवी दिल्ली, 9 ऑगस्ट 2023
जागतिक विद्यापीठ क्रीडा स्पर्धांमध्ये भारतीय खेळाडूंनी केलेल्या नेत्रदीपक कामगिरीबद्दल देशाचे उपराष्ट्रपती आणि राज्यसभेचे अध्यक्ष जगदीप धनखड यांनी आज राज्यसभेत खेळाडूंची प्रशंसा केली.
राज्यसभेतर्फे या खेळाडूंचा सन्मान करताना उपराष्ट्रपती धनखड म्ह्णाले की भारतीय खेळाडूंनी या क्रीडा स्पर्धांमध्ये आतापर्यंतच्या सर्वोत्तम कामगिरीचे प्रदर्शन करत देशासाठी 11 सुवर्ण, 5 रौप्य आणि 10 कांस्यपदकांसह एकूण 26 पदके पटकावली, हा आपल्यासाठी अत्यंत अभिमानास्पद क्षण आहे.
यावेळी केलेल्या भाषणात, क्रीडा क्षेत्रामध्ये केंद्र सरकारने राबवलेल्या सकारात्मक उपाययोजना आणि धोरणांना देखील उपराष्ट्रपतींनी या यशाचे श्रेय दिले.
उपराष्ट्रपतींचे भाषण येथे पाहता येईल.
S.Thakur/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 73
नौवहन मंत्रालय
सर्बानंद सोनोवाल यांनी भारतातील हरित बंदरे आणि हरित नौवहनाच्या विकासासाठी हाती घेतलेल्या हरित उपक्रमांच्या प्रगतीचा आढावा घेतला
केंद्रीय मंत्र्यांनी जेएनपीटीच्या हरित प्रकल्प उपक्रमांचाही आढावा घेतला
केंद्रीय बंदरे,नौवहन आणि जलमार्ग मंत्री सर्बानंद सोनोवाल यांच्या अध्यक्षतेखाली सर्व प्रमुख बंदरे, कोचीन शिपयार्ड लिमिटेड  आणि भारतीय देशांतर्गत जलमार्ग प्राधिकरण  यांच्यासोबत मेरिटाइम इंडिया व्हिजन  2030 नुसार राबवण्यात येत असलेल्या विविध हरित उपक्रमांच्या प्रगतीचा आढावा घेण्यासाठी बैठक झाली.
केंद्रीय मंत्री सर्बानंद सोनोवाल यांनी जवाहरलाल नेहरू पोर्ट ट्रस्ट  च्या अनेक हरित प्रकल्प उपक्रमांचाही आढावा घेतला. जेएनपीटीचे ग्रीन पोर्ट उपक्रम अधोरेखित करताना जेएनपीटीचे अध्यक्ष संजय सेठी,आयएएस म्हणाले, “जेएनपीटीने सर्व बंदर कामकाजांचा समावेश असलेला कृती आराखडा तयार केला आहे, ज्यात कार्गो हाताळणी, साठवणूक , स्थलांतर आणि पर्यावरण संरक्षणाशी संबंधित इतर अनेककामांचा समावेश आहे. जेएनपीटी टग्स आणि पोर्ट क्राफ्ट्सना किना-यावर वीज पुरवठा, ई-आरटीजीसीचा समावेश आणि इतर अनेक उपक्रम राबवते. जेएनपीटीने इंडक्टेड इलेक्ट्रिक वाहनांवर सौर पॅनेल बसवले आहेत.
जवाहरलाल नेहरू बंदर शाश्वत विकासासाठी वचनबद्ध आहे आणि पर्यावरणीय समतोल राखण्यासाठी पुरेशा उपाययोजना करत आहे. जेएनपीटीकडे एकूण सुमारे 3402 हेक्टर जमीन उपलब्ध आहे, त्यापैकी 1147 हेक्टर क्षेत्र  हरित क्षेत्र आहे, त्यात खारफुटीचा समावेश आहे. बंदराच्या परिसंस्थेत समृद्ध आणि वैविध्यपूर्ण वनस्पती आणि प्राणी आहेत. बंदर स्तरावर जागतिक हवामान बदलाच्या समस्येचे निराकरण करण्यासाठी, बंदराने “हरित बंदर दर्जा” मिळवण्यासाठी उपक्रम हाती घेतले आहेत.
विज्ञान आणि तंत्रज्ञान मंत्रालय
कोविड संक्रमण रोखण्यासाठी CSIR अंतर्गत हाती घेतलेल्या कामांचा आणि 38 प्रयोगशाळांच्या कार्याचा डॉ हर्षवर्धन यांच्याकडून आढावा
संचालक आणि महासंचालकांशी विडीओ कॉन्फरन्सद्वारे चर्चा
नवी दिल्ली, 12 एप्रिल 2020
केंद्रीय आरोग्य मंत्री डॉ हर्षवर्धन यांनी आज CSIR म्हणजेच वैज्ञानिक आणि औद्योगिक संशोधन संस्थेच्या कामांचा आढावा घेतला. कोविड-19 शी लढा देण्यासाठी सीएसआरआर ने 38 प्रयोगशाळा विकसित केल्या आहेत. सीएसआरआरचे महासंचालक डॉ शेखर मांडे आणि सीएसआरआरच्या सर्व प्रयोगशाळांच्या संचालकांशी त्यांनी व्हिडीओ कॉन्फरन्सच्या माध्यमातून चर्चा केली.
कोविड संबंधित उपक्रम राबवण्यासाठी तयार केलेला कोअर धोरण गट आणि पाच शाखांची यावेळी मांडे यांनी डॉ हर्षवर्धन यांना माहिती दिली. त्याशिवाय, PPE आणि मास्कची उपलब्धता, पुरवठा साखळी आणि लॉजिस्टिक सपोर्ट याविषयी देखील या बैठकीत सविस्तर चर्चा झाली. सध्या CSIR सर्व सार्वजनिक कंपन्या, लघु-मध्यम आणि सूक्ष्म उद्योग क्षेत्रातील कंपन्यांसोबत काम करत असल्याचेही त्यांनी सांगितले.
CSIR-IGIB यांनी एकत्रित रेपिड आणि स्वस्त अशी चाचणी किट बनवल्याबद्दल आरोग्यमंत्र्यांनी त्यांचे कौतुक केले.
सध्या CSIR च्या 14 प्रयोगशाळा कोरोना विषाणूच्या चाचण्या करत आहेत. त्याशिवाय, प्लाझ्मा आधारित संशोधन सुरु असल्याबद्दल देखील आरोग्यमंत्र्यांना माहिती देण्यात आली.
CSIR-IICT चे संचालक डॉ चंद्रशेखर यांनी विशिष्ट औषधांसाठी लागणारे घटक तयार करण्याबाबत सुरु असलेल्या संशोधनांची माहिती आरोग्यमंत्र्यांना दिली. प्रतिबंधक आणि रोगप्रतिकार शक्ती वाढवणारी औषधे विकसित करण्यासाठी CSIR आयुष मंत्रालयासोबत काम करत आहे, अशी माहिती, त्यांनी आरोग्यमंत्र्यांना दिली.
G.Chippalkatti/R.Aghor/P.Malandkar
(
पंतप्रधान कार्यालय
जम्मू आणि काश्मीर या केंद्रशासित प्रदेशातल्या 100% गावांनी ओडिएफ  प्लस दर्जा मिळवल्याबद्दल पंतप्रधानांनी जम्मू आणि काश्मीरचे केले अभिनंदन
स्वच्छ भारत मिशन  टप्पा-2 अंतर्गत 'मॉडेल' श्रेणीमध्ये जम्मू आणि काश्मीर या केंद्रशासित प्रदेशातल्या 100% गावांनी ओडिएफ  प्लस दर्जा प्राप्त केल्याबद्दल पंतप्रधान नरेंद्र मोदी यांनी जम्मू आणि काश्मीरचे अभिनंदन केले आहे.
पंतप्रधान मोदींनी X वर पोस्ट केले:
"प्रशंसनीय प्रयत्नसाठी मी जम्मू आणि काश्मीरच्या लोकांचे अभिनंदन करतो. स्वच्छ आणि निरोगी भारताच्या दिशेने टाकलेल्या आपल्या प्रवासातील हे एक महत्त्वाचे पाऊल आहे."
ऊर्जा मंत्रालय
2022 च्या आंतरराष्ट्रीय योग दिनापूर्वी योग उत्सवाचे आयोजन
नवी दिल्ली, 29 एप्रिल 2022
निरोगी जीवनासाठी योगाभ्यास करण्यासाठी प्रोत्साहन म्हणून ऊर्जा मंत्रालयाच्यावतीने आज नेहरू उद्यानामध्ये योग महोत्सवाचे आयोजन केले होते. दरवर्षी 21 जून रोजी आंतरराष्ट्रीय योग दिन साजरा केला जातो. त्यानिमित्त या कार्यक्रमाच्या माध्यमातून आंतरराष्ट्रीय योग दिनाची  उलटगणती चिन्हांकित करण्यास प्रारंभ करण्यात आला. यावेळी मोरारजी देसाई राष्ट्रीय संस्थेच्या योग गुरूंच्या मार्गदर्शनाखाली कॉमन योग प्रोटोकॉल आसनांची प्रात्यक्षिके करण्यात आली.
या कार्यक्रमाला केंद्रीय ऊर्जा, नवीन आणि नवीकरणीय ऊर्जा मंत्री आर.के. सिंह, आणि ऊर्जा राज्यमंत्री कृष्ण पाल, तसेच ऊर्जा मंत्रालयातील वरिष्ठ अधिकारी, आरईसी, पीएफसी, एनटीपीसी, टीएचडीसी, पीजीसीआयएल आणि एनएचपीसी यासारख्या सार्वजनिक क्षेत्रातल्या कंपन्यांचे अधिकारी उपस्थित होते. सकाळी 7.00 ते 8.00 या वेळेत झालेल्या योग उत्सवामध्ये 400 पेक्षा जास्त लोकांनी सक्रिय सहभाग घेतला.
‘स्वातंत्र्याच्या अमृत महोत्सवानिमित्त, आंतरराष्ट्रीय योग दिन 2022 च्या अनुषंगाने या योग उत्सवाचे आयोजन करण्यात आले.N.Chitale/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
भारतीय निवडणूक आयोग
महाराष्ट्र आणि कर्नाटक विधान परिषदेच्या पोट निवडणुकांसाठीचे सुधारित वेळापत्रक
नवी दिल्ली, 20 सप्टेंबर 2018
कर्नाटक विधान परिषदेच्या तीन तर महाराष्ट्र विधान परिषदेच्या एका जागेसाठी होणाऱ्या पोटनिवडणूकीसाठी आयोगाने 7 सप्टेंबर रोजी वेळापत्रक जाहीर केले होते मात्र त्यात बदल करण्यात आला असून सुधारित वेळापत्रक पुढीलप्रमाणे:-
|
|
अनु. क्र.
|
|
विषय
|
|
तारीख आणि दिवस
|
|
1.
|
|
उमेदवारी अर्ज दाखल करण्याची शेवटची तारीख
|
|
24 सप्टेंबर, 2018 
|
|
2.
|
|
अर्जांची छाननी
|
|
25 सप्टेंबर, 2018 
|
|
3.
|
|
उमेदवारी अर्ज मागे घेण्याची शेवटची तारीख
|
|
27 सप्टेंबर, 2018 
|
|
4.
|
|
मतदानाची तारीख
|
|
4 ऑक्टोबर, 2018 
|
|
5.
|
|
मतदानाची वेळ
|
|
सकाळी 9.00 ते सायंकाळी 4.00 वाजेपर्यंत
|
|
6.
|
|
मतमोजणी
|
|
4 ऑक्टोबर, 2018  संध्याकाळी 5.00 वाजता
|
|
7.
|
|
निवडणूक प्रक्रिया पूर्ण करण्याची शेवटची तारीख
|
|
6 ऑक्टोबर, 2018 
N.Sapre/S.Kane/P.Malandkar
(Visitor Counter : 72
रस्ते वाहतूक आणि महामार्ग मंत्रालय
रस्ते वाहतूक आणि महामार्ग मंत्रालयाच्या 2019-20 साठीच्या पुरवणी मागण्या लोकसभेकडून मंजूर
नवी दिल्ली, 16 जुलै 2019
रस्ते वाहतूक आणि महामार्ग मंत्रालयाच्या 2019-20 साठीच्या पुरवणी मागण्या आज लोकसभेत आवाजी मतदानाने मंजूर झाल्या.
देशासाठी जागतिक दर्जाच्या पायाभूत सुविधा उभारण्याचे काम, आपले मंत्रालय पंतप्रधान नरेंद्र मोदी यांच्या नेतृत्वाखाली सुरूच ठेवेल, अशी ग्वाही रस्ते वाहतूक आणि महामार्ग मंत्री नितीन गडकरी यांनी संसदेला दिली.
भूसंपादनातील खर्च वाढल्यामुळे भारतमाला प्रकल्पासाठीचा खर्च 5,35,000 कोटी रुपयांवरुन जवळपास 8,41,000 कोटी रुपयांपर्यंत वाढला असला तरी प्रकल्पांसाठी निधीचा तुटवडा भासू दिला जाणार नाही, अशी ग्वाही गडकरी यांनी दिली.
रस्ते सुरक्षेवर मंत्रालय विशेष लक्ष पुरवत आहे. महामार्गावरच्या सुरक्षा उपाययोजनांसाठी एडीबीने 7,000 कोटी रुपये मंजूर केले असल्याची माहिती गडकरी यांनी सदनाला दिली.
S.Tupe/S.Kakade/P.Kor
(Visitor Counter : 60
संरक्षण मंत्रालय
आर्मी क्रिडा संस्था, पुणे राष्ट्रीय खेल प्रोत्साहन पुरस्कार 2020 ने सन्मानित
पुणे, 23 ऑगस्ट 2020
आर्मी क्रिडा संस्था, पुणे या संस्थेचा युवक कल्याण आणि क्रिडा मंत्रालयातर्फे गौरव करून राष्ट्रीय खेल प्रोत्साहन पुरस्कार 2020 ने संस्थेला सन्मानित करण्यात आले.
पार्श्वभूमी
आर्मी क्रिडा संस्थेची उभारणी भारतीय लष्कराच्या मिशन ऑलिंपिक कार्यक्रमाअंतर्गत 01 जुलै 2001 ला झाली. लष्करातील उत्तमोत्तम कौशल्य असलेल्यांना आर्चरी, ऍथलेटिक्स, मुष्टीयुद्ध, नौकानयन, तिरंदाजी, वेटलिफ्टींग आणि कुस्ती या सात क्रिडा प्रकारातील प्रशिक्षण देउन ऑलिंपिक स्पर्धा जिंकण्यासाठी त्यांना तयार करणे हे यामागील उद्दीष्ट. संस्था लष्करातील खेळाडूंबरोबरच तरुण आणि सिद्ध झालेल्या बॉईज स्पोर्ट्स कंपनीज  मधील मुलांनाही खेळाडू प्रशिक्षणासाठी निवडते.
या खेळाडूंना परदेशी, भारतीय प्रशिक्षक, शारीरिक मेहनत करून घेणारे, क्रिडावैद्यकीय तज्ञ, शरिरशास्त्रतज्ञ,मानसोपचारतज्ञ,जीवतंत्रज्ञ, सांख्यिकी-तज्ञ आणि पोषण तज्ञ यांचे मार्गदर्शन लाभते.
आर्मी क्रिडा संस्थेत खेळाडूंना सर्वोच मान असुन लष्कर क्रिडा संस्था त्यांना शिस्त, समर्पणवृत्ती, निर्धार आणि स्वत:ला झोकून देणे या वैशिष्ठ्यांनी घडवत असते. संस्थेने नेत्रदीपक प्रगती केली आहे आणि ऑलिंपिक्स, आशियाई क्रिडा स्पर्धा, राष्ट्रकुल स्पर्धा तसेच जागतिक स्पर्धा यांसारख्या अनेक आंतरराष्ट्रीय स्पर्धांमध्ये उल्लेखनीय कामगिरी बजावली आहे.
उभारणीपासून संस्थेचे 30 खेळाडू ऑलिंपिक्समध्ये भाग घेण्यास पात्र ठरले आहेत. टोकियो2021 ऑलिंपिक्ससाठी 12 खेळाडू आधीच पात्र ठरले असून आणखी काही पात्रता फेरी पार करतील. संस्थेने सहा  युवक ऑलिंपिक पदके, एकोणीस  पदके आशियाई क्रीडास्पर्धेत आणि अठरा  पदके राष्ट्रकुल स्पर्धेत पटकावली आहेत.
गेल्या तीन वर्षांपासून आर्मी क्रिडा संस्थेत प्रशिक्षित झालेल्या खेळाडूंनी 450 आंतरराष्ट्रीय आणि 1118 राष्ट्रीय पदके मिळवली आहेत. याशिवाय कित्येक प्रथम क्रमांक आणि विक्रमही संस्थेच्या नावावर जमा आहेत. खेलो इंडियाच्या गेल्या तीन सत्रात खेळाडूंनी पाच प्रकारांमध्ये मिळून एकशे पंचवीस  पदके मिळवली आहेत.
मानसिकतेला भव्य विचारसरणीसोबतच जबाबदारी, सातत्य आणि ध्येय यांनी उजळवले तर यश साध्य होते.
पंतप्रधान कार्य समितीने देशभरातील अनेक राज्यांमधील अश्या संस्थांची छाननी केली. “कार्य समिती हे न कचरता सांगू शकते की आर्मी क्रिडा संस्था , पुणे येथे असलेल्या अद्वितिय सोयी, व्यवस्थापन, मनुष्य़बळ या बाबी देशातील इतर कोणत्याही क्रिडासंस्थेपेक्षा वरचढ आहेत. तज्ञ प्रशिक्षकांची सेवा, आर्मी क्रिडा संस्थेतील इतर कर्मचारी यांना राष्ट्रीय कॅम्प्स आणि स्पर्धांमध्ये सामिल करून घेतले पाहिजे” असे समितीने एकमुखाने सांगीतले.
संस्थेची शिकवण्याची तत्वे ही क्रिडाक्षेत्राभोवती बांधलेली आहेत. ती वैद्यानिक, व्यक्तीकेंद्रीत, लक्ष्यग्राही, सातत्याने लक्ष देणारी, परिणामकेंद्री, पुढे वाटचाल करणारी, आणि जबाबदारीचे भान देणारी आहेत. ASI टीम ही शिस्तबद्ध, ध्येय्यवादी, निष्ठावान आणि समर्पण दृष्टीकोन बाळगत प्रगतीच्या दिशेने मार्गक्रमण करत आहे आणि भव्य कामगिरीचे प्रदर्शन करत देशासाठी विजयीवीर प्रदान करत आहे.
अधिक माहिती - http://www.armysportsinstitute.com/B.Gokhale/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
आरोग्य आणि कुटुंब कल्याण मंत्रालय
भारताचे जी 20 परिषदेचे अध्यक्षपद
जी 20 आरोग्य कार्य गटाची पहिली बैठक 18 ते 20 जानेवारी या कालावधीत केरळ मध्ये तिरुवनंतपुरम येथे होणार
भारताच्या जी 20 परिषदेच्या अध्यक्षतेखाली आरोग्य कार्य गटाची पहिली बैठक 18 ते 20 जानेवारी या कालावधीत केरळ मध्ये तिरुवनंतपुरम येथे होणार आहे. भारताने 1 डिसेंबर 2022 रोजी जी 20 अध्यक्षपदाची सूत्रे स्वीकारली. भारत सध्या जी 20 च्या ट्रोइकाचा एक भाग आहे ज्यामध्ये इंडोनेशिया, भारत आणि ब्राझील यांचा समावेश आहे, प्रथमच ट्रोइकामध्ये तीन विकसनशील आणि उदयोन्मुख अर्थव्यवस्थांचा समावेश आहे.
भारताचे जी 20 परिषदेचे अध्यक्षपद हे सर्वसमावेशक, कृती-केंद्रित आणि निर्णायक असेल, याचा पुनरुच्चार पंतप्रधान नरेंद्र मोदी यांनी केला आहे. पंतप्रधानांनी मांडलेली ‘एक पृथ्वी, एक कुटुंब, एक भविष्य’ संकल्पना, भारताच्या ‘वसुधैव कुटुंबकम्’ या तत्त्वप्रणालीशी सुसंगत आहे. महामारी पश्चात एका निरोगी जगाची उभारणी करण्यासाठी संपूर्ण विश्वाने एकत्र येऊन कार्य करण्याचे जगाला केलेले हे आवाहन आहे.
भारताच्या जी 20 परिषदेच्या अध्यक्षतेखाली आरोग्य क्षेत्राअंतर्गत आरोग्य कार्यकारी गटाच्या चार बैठका आणि एक आरोग्य मंत्रिस्तरीय बैठक यांचा समावेश आहे. भारताच्या समृद्ध आणि वैभवशाली संस्कृतीचे दर्शन घडवण्याच्या पंतप्रधानांच्या आवाहनानुसार या बैठका देशभरात विविध ठिकाणी घेतल्या जातील, यामध्ये तिरुअनंतपुरम , गोवा, हैदराबाद  आणि गांधीनगर , यांचा समावेश आहे.
जी 20 चर्चासत्रे अधिक ज्ञानवर्धक, पूरक व्हावीत या उद्देशाने पाठिंबा देण्यासाठी त्यांच्या जोडीला विविध उपक्रम आयोजित करण्याची भारताची योजना आहे. यामध्ये वैद्यकीय मूल्य असलेला प्रवास आणि डिजिटल आरोग्य, अंमली पदार्थांवर एकत्रित संशोधनासाठी कार्यशाळा, निदान आणि लसी, तसेच पारंपरिक औषधांसाठीच्या जागतिक केंद्रासाठी एकत्रित ब्रॅंडिंग हे सर्व कार्यक्रम तिरुवनंतपुरम येथे होणाऱ्या जी 20 आरोग्य कार्यकारी गटाच्या 18 ते 20 जानेवारी 2023 दरम्यान होणाऱ्या पहिल्या बैठकीच्या अनुषंगाने होणार आहेत.
आपल्या जी 20 अध्यक्षपदाच्या कार्यकाळात आरोग्य क्षेत्रातील प्राधान्यक्रम सुरु ठेवण्याचे आणि त्यांचा एकत्रित मेळ घालण्याचे आणि मागील अध्यक्षपदाच्या काळातील महत्त्वाच्या आणि बळकटीकरणाची आवश्यकता असलेल्या संवेदनशील क्षेत्रांवर कार्य करण्याचे भारताचे उद्दिष्ट आहे. याशिवाय आरोग्य क्षेत्रात कार्य करणाऱ्या बहुपक्षीय व्यासपीठांवर होणाऱ्या चर्चेत एकवाक्यता आणून एकात्मिक कृतीच्या दिशेने कार्य करणे हे भारताचे उद्दिष्ट आहे.
यासाठी, भारताने जी 20 आरोग्य विभागासाठी खालील तीन प्राधान्यक्रम निश्चित केले आहेत:
प्राधान्यक्रम I: आरोग्य आपत्कालीन प्रतिबंध, सज्जता आणि प्रतिसाद 
प्राधान्यक्रम II: औषधनिर्माण क्षेत्रातील सहकार्य अधिक दृढ करण्यावर भर देणे, यामध्ये सुरक्षित, परिणामकारक, दर्जेदार आणि किफायतशीर वैद्यकीय प्रतिबंधात्मक उपाय  यांचा समावेश आहे.
प्राधान्यक्रम III: डिजिटल आरोग्य नवकल्पना आणि सार्वत्रिक स्तरावर आरोग्यदायी वातावरण निर्माण करण्यासाठी उपाययोजना तसेच आरोग्य विषयक सेवांमध्ये सुधारणा.
जी 20 आरोग्य कार्यकारी गटाच्या बैठकांच्या पार्श्वभूमीवर या प्राधान्यक्रमांशी निगडित संकल्पनांवर आधारित चर्चा केली जाईल. या बैठकीला जी 20 सदस्य देश, विशेष आमंत्रित देश आणि संबंधित आंतरराष्ट्रीय संस्थांचे प्रतिनिधी उपस्थित राहणार आहेत.
सुक्ष्म, लघु आणि मध्यम उदयोग मंत्रालय
MSME कायद्यांतर्गत तंटा निवारण
नवी दिल्ली, 2 ऑगस्ट 2021
सूक्ष्म, लघु आणि मध्यम उद्योग विकास कायदा 2006 च्या कलम 18 च्या उप-कलम 3 मध्ये तरतूद आहे ज्यात कायद्याच्या तरतुदींनुसार समेट होऊ शकला नाही तर सूक्ष्म आणि लघु उद्योग सुविधा परिषद  हा वाद स्वतः लवादाकडे घेऊन जाईल किंवा अशा लवादासाठी पर्यायी विवाद निवारण सेवा प्रदान करणाऱ्या कोणत्याही संस्था किंवा केंद्राकडे पाठवेल.
एमएसएमईडी कायदा 2006 च्या कलम 18 मधील उप-कलम 4 मध्ये तरतूद आहे की एमएसईएफसी किंवा पर्यायी विवाद निवारण सेवा पुरवणाऱ्या केंद्राला त्याच्या अधिकारक्षेत्रात असलेल्या पुरवठादार आणि भारतातील खरेदीदार यांच्यातील विवादात या कलमाअंतर्गत मध्यस्थ म्हणून काम करण्याचा अधिकार असेल.
आरबीआयने जारी केलेल्या मार्गदर्शक तत्त्वांनुसार ट्रेड रिसीव्हेबल डिस्काउंटिंग सिस्टम  नावाची एक यंत्रणा कार्यरत आहे. अनेक वित्तपुरवठादारांद्वारे एमएसएमईच्या ट्रेड रिसीव्हेबल चा वापर करून निधी निधी उभारण्यासाठी हे एक इलेक्ट्रॉनिक व्यासपीठ आहे. केंद्र सरकारने 500 कोटी किंवा अधिक उलाढाल असलेल्या सार्वजनिक क्षेत्रातील उपक्रम आणि सर्व कंपन्यांना TReDS ची सुविधा घेण्याच्या सूचना दिल्या आहेत.
केंद्रीय सूक्ष्म, लघु आणि मध्यम उद्योग मंत्री नारायण राणे यांनी आज राज्यसभेत एका लेखी उत्तरात ही माहिती दिली.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
संरक्षण मंत्रालय
मलबार-20
पहिला टप्पा:- 3 ते 6 नोव्हेंबर 2020
नवी दिल्ली, 2 नोव्हेंबर 2020
मलबार नौसेना कवायतीच्या 24 व्या आवृत्तीचे आयोजन नोव्हेंबर, 2020 मध्ये दोन टप्प्यांमध्ये करण्यात येणार आहे. त्यापैकी पहिला टप्प्याचे आयोजन दि. 3 ते 6 नोव्हेंबर 2020 मध्ये होणार आहे. विशाखापट्टणम येथे बंगालच्या खाडीत ही संयुक्त कवायत होणार आहे. यामध्ये भारत, अमेरिका, जपान आणि ऑस्ट्रेलिया या देशांच्या नौसेनांची पथके सहभागी होणार आहेत.
नौसेना कवायत मलबार मालिकेला 1992 मध्ये भारत आणि अमेरिका यांच्या व्दिपक्षीय कवायतींनी प्रारंभ झाला होता. त्यांनतर 2015 पासून जपानच्या नौसेनेचे दल यामध्ये सहभागी झाले. आणि यंदापासून ऑस्ट्रेलियाचे नौसेना दलही सहभागी होणार आहे.
मलबार-20 च्या पहिल्या टप्प्यात भारतीय नौसेना, अमेरिकेची क्षेपणास्त्र विनाशिका, ऑस्ट्रेलियाचे एमएच-60 हेलिकॉप्टरसहित लांब पल्ल्याची युद्ध नौका आणि जपान नौसेनेच्या ओनामी विनाशिकेबरोबर एसएच-60 हेलिकॉप्टर सहभागी होणार आहे.
या संयुक्त कवायतीमध्ये पहिल्या टप्प्यात भारतीय नौसेना दलाचे नेतृत्व फ्लॅग ऑफिसर कमांडिंग ईस्टर्न फ्लीट, रियर ॲडमिरल संजय वात्सायन करणार आहेत. या कवायतीमध्ये भारतीय नौसेनेच्या वतीने विनाशक रणविजय, युद्ध नौका शिवालिक, तैनाती जहाज सुकन्या, पुरक जहाज शक्ती आणि पाणबुडी सिंधुराज यांचा सहभाग असणार आहे. याच्याच जोडीला अत्याधुनिक जेट ट्रेनर हॉक, लांब पल्ल्याचे तैनाती पी-81, डॉर्नियर, आणि हेलिकॉप्टर्स यांचाही सहभाग संयुक्त कवायतीमध्ये असणार आहे.
संपूर्ण विश्वभर कोविड-19 महामारीचा झालेला उद्रेक लक्षात घेवून या कवायती कोणत्याही संपर्काविना केवळ सागरी स्तरावर आयोजित करण्यात आल्या आहेत. या कवायतीमंध्ये सहभागी होत असलेल्या देशांमधले मैत्रीपूर्ण संबंध आणि सेनांमध्ये उच्चस्तरावर साधले जाणारे समन्वय आणि संतुलन यांचे प्रदर्शन होणार आहे. इंडो-पॅसिफिकमधील सहकार्य, समान मूल्ये आणि कटिबद्धता यांच्यासह आंतरराष्ट्रीय नियमांवर आधारित या कवायती करण्यात येणार आहेत.
मलबार 20 च्या पहिल्या टप्प्यामध्ये उच्चस्तरीय नौसैन्याच्या कवायती पहायला मिळणार आहेत. यामध्ये पाणबुडी विरोधात आणि हवाई हल्ल्याच्या विरोधात युद्ध संचालन, नौसैनिक विकास आणि शस्त्रास्त्रे चालविण्याचा सरावही करण्यात येणार आहे.
मलबार 20 च्या दुसऱ्या टप्प्याचे आयोजन नोव्हेंबर 2020 च्या मध्यात अरबी सागरात करण्यात येणार आहे.
M.Chopade/S.Bedekar/P.Malandkar
M.Chopade/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
पंतप्रधान कार्यालय
‘विक्रांत’ च्या पहिल्या सागरी चाचणीबद्दल भारतीय नौदल आणि कोचीन शिपयार्ड लिमिटेडचे पंतप्रधानांकडून अभिनंदन
नवी दिल्ली, 4 ऑगस्ट 2021
स्वदेशी बनावटीच्या ‘विक्रांत’ या विमानवाहू युध्दनौकेच्या पहिल्या सागरी परिक्षणाबद्दल पंतप्रधान, श्री नरेंद्र मोदी यांनी भारतीय नौदल आणि कोचीन शिपयार्ड लिमिटेडचे अभिनंदन केले आहे. मेक इन इंडियाचे हे एक अद्भुत उदाहरण असल्याचेही पंतप्रधान म्हणाले.
एका ट्विटमध्ये पंतप्रधान म्हणाले;
''भारतीय नौदलाच्या आरेखन गटाने रचना केलेली आणि कोचीन शिपयार्ड लिमिटेडने बांधणी केलेली स्वदेशी विमानवाहू युध्दनौका 'विक्रांत' ची आज पहिली सागरी चाचणी झाली. हे मेक इन इंडियाचे हे एक अद्भुत उदाहरण आहे.हा ऐतिहासिक मैलाचा दगड गाठल्याबद्दल भारतीय नौदल आणि कोचीन शिपयार्ड लिमिटेडचे अभिनंदन.''M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
इफ्फी 2019 चा समारोप
केंद्रीय पर्यावरण, वन आणि हवामान बदल राज्यमंत्री बाबूल सुप्रियो आणि इतर मान्यवरांच्या उपस्थितीत समारोप सोहळा संपन्न
पुढच्या इफ्फीमध्ये सुप्रिसिद्ध चित्रपट निर्माते, दिग्दर्शक सत्यजित रे यांच्या चित्रपटांवर भर: माहिती प्रसारण सचिव अमित खरे
गोवा, 28 नोव्हेंबर 2019
गोव्यात पणजी इथे गेले 8 दिवस सुरु असलेल्या आंतरराष्ट्रीय भारतीय चित्रपट महोत्सव इफ्फीची आज सांगता झाली. यानिमित्त पणजी इथल्या श्यामाप्रसाद मुखर्जी इनडोअर स्टेडियममध्ये झालेल्या दिमाखदार सोहळ्यात मान्यवरांच्या उपस्थित चित्रपट पुरस्कारांची घोषणा करण्यात आली.
केंद्रीय माहिती आणि प्रसारण सचिव अमित खरे यावेळी बोलतांना म्हणाले की, इफ्फी 2020 आणि 2021 ही दोन वर्ष सुप्रसिद्ध चित्रपट निर्माते, दिग्दर्शक सत्यजित रे यांना समर्पित असतील. पुढच्या वर्षीपासून सत्यजित रे यांचे शताब्दी वर्ष म्हणून साजरे केले जाणार आहे. त्यानिमित्त 51व्या इफ्फी समारोहात सत्यजित रे यांच्या चित्रपटांना स्थान दिले जाईल, असे खरे यांनी सांगितले. इफ्फीच्या सुवर्ण महोत्सवी वर्षात जगभरातून चित्रपट निर्माते, दिग्दर्शक, कलाकार आणि समीक्षक यांची मांदियाळी इथे गेले 8 दिवस जमली होती. सुमारे 76 देशांमधले 190 पेक्षा अधिक चित्रपट या महोत्सवात दाखवले गेले. त्यात 24 ऑस्कर विजेत्या चित्रपटांचा समावेश होता ही आमच्यासाठी अत्यंत अभिमानाची गोष्ट आहे, असे त्यांनी सांगितले. या महोत्सवात 12 हजार प्रतिनिधी सहभागी झाले होते हा एक विक्रमच म्हणावा लागेल, असे ते म्हणाले.
या कार्यक्रमात भारतीय चित्रपट क्षेत्रात अमूल्य योगदान देणारे कलावंत इल्लीयाराजा, प्रेम चोपडा, मंजू बोरा, अरविंद स्वामी आणि हनुबम पबनकुमार यांचा सत्कार करण्यात आला. गोव्याचे राज्यपाल सत्यपाल मलिक, गोव्याचे मुख्यमंत्री डॉ. प्रमोद सावंत, केंद्रीय राज्यमंत्री बाबुल सुप्रियो या कार्यक्रमाचे प्रमुख अतिथी होते. त्याशिवाय राजकीय आणि चित्रपट क्षेत्रातले अनेक दिग्गज मान्यवर या सोहळ्याला उपस्थित होते. तसेच देशविदेशातील चित्रपट कलावंत आणि ज्युरी सदस्यही या सोहळ्याला उपस्थित होते. अभिनेत्री सोनाली कुलकर्णी आणि अभिनेता कुणाल कपूर यांनी या सांगता समारंभाचे सूत्रसंचालन केले.
इफ्फीच्या सुवर्ण महोत्सवी वर्षानिमित्त फिल्म्स डिविजनने गेल्या 10 वर्षात मुंबई आंतरराष्ट्रीय चित्रपट महोत्सव मिफच्या पुरस्कार विजेत्या 17 सिनेमांचे संकलन केले होते. हे सगळे सिनेमे इफ्फीमध्ये दाखवण्यात आले, त्याशिवाय विविध आंतरराष्ट्रीय चित्रपट महोत्सवात नामांकन किंवा पुरस्कार मिळालेले चित्रपटही इफ्फी मध्ये दाखवण्यात आले आहे.
B.Gokhale/R.Aghor/D.Rane
(Visitor Counter : 225
संरक्षण मंत्रालय
संरक्षण मंत्री राजनाथ सिंह यांनी कॅडेट्ससाठी एक खिडकी एनसीसी एकात्मिक सॉफ्टवेअरचा केला प्रारंभ
सर्व कॅडेट्सची शून्य शिल्लक खाती उघडण्यासाठी एनसीसीने भारतीय स्टेट बँकेसोबत केला सामंजस्य करार
कॅडेट्सचा गणवेश भत्ता थेट त्यांच्या बँक खात्यात जमा होईल
नवी दिल्ली, 7 जुलै 2023
डिजिटायझेशनला प्रोत्साहन देण्याच्या दिशेने एक मोठे पाऊल म्हणून डिजिटल इंडिया मिशनच्या धर्तीवर संरक्षण मंत्री राजनाथ सिंह यांनी 7 जुलै 2023 रोजी नवी दिल्ली येथे एनसीसी एकात्मिक सॉफ्टवेअरचा प्रारंभ केला. भास्कराचार्य इन्स्टिट्यूट फॉर स्पेस अॅप्लिकेशन्स आणि जिओ इन्फॉर्मेटिक्स बरोबर भागीदारीत एनसीसी एकात्मिक सॉफ्टवेअर विकसित करण्यात आले असून हे कॅडेट्ससाठी  एक खिडकी इंटरएक्टिव्ह सॉफ्टवेअर आहे आणि ते 'एंट्री टू एक्झिट मॉडेल' नुसार डिझाइन केले आहे.
एनसीसी एकात्मिक सॉफ्टवेअर हे पंतप्रधान नरेंद्र मोदी यांच्या “एकदा कॅडेट नेहमीच कॅडेट” या संकल्पनेवर आधारित आहे आणि एनसीसीमध्ये कॅडेट म्हणून नावनोंदणीच्या टप्प्यापासून ते माजी विद्यार्थी म्हणून तेथून बाहेर पडण्यासाठीच्या नोंदणीपर्यंतची संपूर्ण प्रक्रिया डिजिटल बनवणार आहे. यामुळे प्रमाणपत्रे जारी करणे, एनसीसी कॅडेट्सचा त्यांच्या नोकरीच्या वेळी अखिल भारतीय डेटाबेस तयार करणे शक्य होणार आहे.
या कार्यक्रमादरम्यान, एनसीसी आणि स्टेट बँक ऑफ इंडिया  यांनी भारतीय स्टेट बँकेच्या “पहली उडान " योजनेअंतर्गत सर्व एनसीसी कॅडेट्सची डेबिट कार्ड, चेकबुक आणि पासबुक सुविधेसह शून्य शिल्लक खाती उघडण्यासाठी संरक्षण मंत्र्यांच्या उपस्थितीत सामंजस्य करारावर स्वाक्षरी केली. या सामंजस्य कराराचा दरवर्षी सुमारे 5 लाख कॅडेट्सना लाभ मिळणार आहे.
प्रशिक्षण पूर्ण होईपर्यंत किंवा वयाची 18 वर्षे पूर्ण होईपर्यंत हे खाते कार्यरत राहील. हे छात्रसैनिकांना केवळ राष्ट्रीय बँकिंग प्रणालीशीच ओळख करून देणार नाही तर त्यांना त्यांच्या खात्यात निधीच्या थेट लाभ हस्तांतरणाद्वारे  इतर सरकारी योजनांचा लाभ घेण्यासाठी एक तयार व्यासपीठ देखील प्रदान करा.
सरकारच्या थेट लाभ हस्तांतरण उपक्रमांतर्गत, संरक्षण मंत्रालयाने प्रत्यक्ष गणवेश वितरण प्रक्रियेत सुधारणा करून ती अधिक पारदर्शक आणि सुलभ बनवली आहे, यामुळे एनसीसीच्या छात्रसैनिकांच्या बँक खात्यांमध्ये गणवेश भत्ता थेट बँक हस्तांतरणाच्या माध्यमातून जमा करण्याचा मार्ग मोकळा झाला आहे. हा उपक्रम विद्यमान केंद्रीय खरेदी आणि वितरण प्रक्रियेची जागा घेईल. एनसीसी गणवेशाच्या तरतुदीसाठी गणवेश भत्ता आता देशाच्या अतिदुर्गम भागात असलेल्या या छात्रसैनिकांच्या बँक खात्यांमध्येही हस्तांतरित केला जाईल.
यावेळी बोलताना संरक्षण मंत्र्यांनी, एनआयसी आणि डीबीटीच्या माध्यमातून एनसीसीचे डिजिटायझेशन करण्याच्या प्रयत्नांबद्दल एनसीसी, स्पेस अॅप्लिकेशन्स आणि जिओ इन्फॉर्मेटिक्स तसेच एसबीआयच्या अधिकाऱ्यांचे कौतुक केले.या पावलांमुळे देशभरातील एनसीसीशी संबंधित माहिती निश्चितच जलदगतीने उपलब्ध होईल आणि याचा फायदा वर्तमान आणि भविष्यातील करारी छात्रसैनिकांना होईल, असे प्रतिपादन राजनाथ सिंह यांनी केले.
संरक्षण सचिव गिरीधर अरमाने, एनसीसीचे महासंचालक लेफ्टनंट जनरल गुरबीरपाल सिंह, यांच्यासह मंत्रालय, एनसीसी, भास्कराचार्य इन्स्टिट्यूट फॉर स्पेस अॅप्लिकेशन्स आणि जिओ इन्फॉर्मेटिक्स आणि एसबीआयचे वरिष्ठ अधिकारी या कार्यक्रमाला उपस्थित होते.S.Kakade/S.Kane/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103